Document ID: 32013D0390

KOMISIJOS ĮGYVENDINIMO SPRENDIMAS
2013 m. liepos 18 d.
dėl plūdriesiems laisvalaikio reikmenims, naudojamiems ant vandens ir vandenyje, skirtos Europos standartų serijos EN 15649 (1-7 dalių) atitikties Europos Parlamento ir Tarybos direktyvos 2001/95/EB bendram saugos reikalavimui ir dėl nuorodų į šiuos standartus skelbimo Europos Sąjungos oficialiajame leidinyje
(Tekstas svarbus EEE)
(2013/390/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2001 m. gruodžio 3 d. Europos Parlamento ir Tarybos direktyvą 2001/95/EB dėl bendros gaminių saugos (1), ypač į jos 4 straipsnio 2 dalies pirmą pastraipą,
kadangi:
(1)
Direktyvos 2001/95/EB 3 straipsnio 1 dalimi gamintojai įpareigojami pateikti rinkai tik saugius gaminius;
(2)
pagal Direktyvos 2001/95/EB 3 straipsnio 2 dalies antrą pastraipą gaminys laikomas saugiu (atsižvelgiant į pavojus ir pavojų kategorijas, kuriems taikomi atitinkami nacionaliniai standartai), kai jis atitinka neprivalomus nacionalinius standartus, kuriais perkeliami Europos standartai, kurių nuorodas pagal tos direktyvos 4 straipsnio 2 dalį Komisija paskelbė Europos Sąjungos oficialiajame leidinyje;
(3)
pagal Direktyvos 2001/95/EB 4 straipsnio 1 dalį Europos standartus nustato Europos standartizacijos organizacijos (ESO) pagal Komisijos suteiktus įgaliojimus;
(4)
pagal Direktyvos 2001/95/EB 4 straipsnio 2 dalį Komisija skelbia nuorodas į tokius standartus;
(5)
2005 m. balandžio 21 d. Komisija priėmė Sprendimą 2005/323/EB dėl saugos reikalavimų, atitinkančių Europos standartus, taikomus vandenyje naudojamiems plūdriems laisvalaikio gaminiams pagal Europos Parlamento ir Tarybos direktyvą 2001/95/EB (2);
(6)
2005 m. rugsėjo 6 d. Komisija suteikė įgaliojimą M/372 Europos standartizacijos organizacijoms (ESO) parengti Europos standartą (-us), kad būtų išspręsti pagrindiniai su plūdriaisiais laisvalaikio reikmenimis, naudojamais ant vandens ir vandenyje, susiję pavojai, tiksliau, pavojus paskęsti ar imti skęsti ir kiti pavojai, pvz., kylantys dėl gaminio konstrukcijos, kaip antai: nudreifavimas, valdymo praradimas, nukritimas iš didelio aukščio, įkliuvimas ar įsipainiojimas vandens paviršiuje arba po vandeniu, staigus plūdrumo praradimas, apsivertimas, šokas dėl šalčio, taip pat su jiems būdingu panaudojimu susiję pavojai, įskaitant susidūrimą ir atsitrenkimą, ir su vėjo gūsiais, vandens srovėmis ir potvyniais susiję pavojai;
(7)
Europos standartizacijos komitetas (CEN) pagal Komisijos suteiktus įgaliojimus priėmė plūdriesiems laisvalaikio reikmenims, naudojamiems ant vandens ir vandenyje, skirtą Europos standartų seriją (EN 15649 1-7 dalys);
(8)
plūdriesiems laisvalaikio reikmenims, naudojamiems ant vandens ir vandenyje, skirta Europos standartų serija EN 15649 (1-7 dalys) atitinka įgaliojimą M/372 ir Direktyvoje 2001/95/EB nustatytą bendrą saugos reikalavimą. Nuorodos į juos turėtų būti paskelbtos Europos Sąjungos oficialiajame leidinyje;
(9)
šiame sprendime numatytos priemonės atitinka Direktyva 2001/95/EB įsteigto komiteto nuomonę,
PRIĖMĖ ŠĮ SPRENDIMĄ:
1 straipsnis
Toliau nurodyti Europos standartai atitinka juose nurodytiems pavojams taikomą Direktyvoje 2001/95/EB numatytą bendrą saugos reikalavimą:
a)
EN 15649-1:2009 + A1:2012 „Plūdrieji laisvalaikio reikmenys, naudojami ant vandens ir vandenyje. 1 dalis. Klasifikacija, medžiagos, bendrieji reikalavimai ir bandymo metodai“;
b)
EN 15649-2:2009 + A1:2012 „Plūdrieji laisvalaikio reikmenys, naudojami ant vandens ir vandenyje. 2 dalis. Naudotojo informacija“;
c)
EN 15649-3:2009 + A1:2012 „Plūdrieji laisvalaikio reikmenys, naudojami ant vandens ir vandenyje. 3 dalis. A klasės įtaisų papildomi specialieji saugos reikalavimai ir bandymo metodai“;
d)
EN 15649-4:2010 + A1:2012 „Plūdrieji laisvalaikio reikmenys, naudojami ant vandens ir vandenyje. 4 dalis. B klasės įtaisų papildomi specialieji saugos reikalavimai ir bandymo metodai“;
e)
EN 15649-5:2009 „Plūdrieji laisvalaikio reikmenys, naudojami ant vandens ir vandenyje. 5 dalis. C klasės įtaisų papildomi specialieji saugos reikalavimai ir bandymo metodai“;
f)
EN 15649-6:2009 „Plūdrieji laisvalaikio reikmenys, naudojami ant vandens ir vandenyje. 6 dalis. D klasės įtaisų papildomi specialieji saugos reikalavimai ir bandymo metodai“;
g)
EN 15649-7:2009 „Plūdrieji laisvalaikio reikmenys, naudojami ant vandens ir vandenyje. 7 dalis. E klasės įtaisų papildomi specialieji saugos reikalavimai ir bandymo metodai“.
2 straipsnis
Nuorodos į standartus EN 15649-1:2009 + A1:2012, EN 15649-2:2009 + A1:2012, EN 15649-3:2009 + A1:2012, EN 15649-4:2010 + A1:2012, EN 15649-5:2009, EN 15649-6:2009 ir EN 15649-7:2009 skelbiamos Europos Sąjungos oficialiojo leidinio C serijoje.
3 straipsnis
Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.
Priimta Briuselyje 2013 m. liepos 18 d.

Labels: 7
0
3
20